
3.pielikums
iepirkumam “Mobilo iekārtu piegāde”,
Id Nr. BKUS 2026/66, nolikumam

LĪGUMS Nr. BKUS 2026/66 (projekts)
par mobilo iekārtu piegādi
 (iepirkuma identifikācijas Nr. BKUS 2026/66)

	Rīgā
	
	
	Datums skatāms laika zīmogā



[bookmark: _Hlk88657186]VSIA „Bērnu klīniskā universitātes slimnīca”, (turpmāk – Pasūtītājs), kuru saskaņā ar _________ , pārstāv _________ no vienas puses, un ___________________, reģistrācijas Nr.____________ (turpmāk – Piegādātājs), kuru saskaņā ar statūtiem, pārstāv _______________________,  Pasūtītājs un Piegādātājs kopā saukti – Puses, pamatojoties uz iepirkuma “Mobilo iekārtu iegāde”, identifikācijas numurs BKUS 2026/66 (turpmāk – Iepirkums), rezultātiem noslēdz šādu piegādes līgumu (turpmāk – Līgums):
1. Līguma priekšmets
1.1. Pasūtītājs pērk, bet Piegādātājs piegādā Pasūtītajam mobilās iekārtas un mobilo ierīču pārvaldības (MDM) licences (turpmāk – Prece) saskaņā ar Līguma 1. pielikumu “Tehniskā specifikācija. Tehniskais un finanšu piedāvājums” (turpmāk – Tehniskais un finanšu piedāvājums) noteikumiem.
1.2. Ar kvalitatīvu, Līguma prasībām atbilstošu Preci un Preces piegādi Līguma ietvaros saprotama Prece un tās piegāde, kas atbilst Līguma noteikumiem, Tehniskajam un finanšu piedāvājumam.
1.3. Piegādātājs nodrošina Preces piegādi Pasūtītāja norādītajā adresē Vienības gatvē 45, Rīgā, LV-1004.
2. Līguma summa
2.1. Kopējā līguma summa ir līdz ____________ EUR (_______________) bez pievienotās vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem.
2.2. Gadījumā, ja Līguma darbības laikā Pasūtītājs nav izlietojis visu Līguma summu, Piegādātājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā.
2.3. Tehniskajā un finanšu piedāvājumā ir iekļauti visi izdevumi, kas saistīti ar Preces piegādi, tajā skaitā Preces piegādei izmantojamie palīgmateriāli, mehānismi, instrumenti un iekārtas, Preces piegādē iesaistīto darbinieku atalgojums, virsizdevumi, peļņa, transporta izmaksas un citas izmaksas, kas nepieciešamas pilnīgai un kvalitatīvai Preces piegādei, kā arī visi nodokļi (izņemot PVN), nodevas un atļaujas no trešajām personām u.c. maksājumi.
2.4. Piegādātājs Preces un tās piegādes cenu nedrīkst paaugstināt visā Līguma darbības laikā.
3. Samaksas kārtība
3.1. [bookmark: _Ref367706715]Pasūtītājs samaksu par kvalitatīvu un atbilstoši Līguma noteikumiem izgatavotu un piegādātu Preci veic 30 (trīsdesmit) dienu laikā pēc Preces piegādes saskaņā ar abpusēji parakstītu Preču pavadzīmi un tai atbilstošu Izpildītāja rēķinu.
3.2. Piegādātājs Preču pavadzīmē norāda Pasūtītāja piešķirto Līguma numuru, Preci, Preces daudzumu, katras vienības cenu un kopējo summu, PVN un Preces piegādes adresi. 
3.3. Ja Preču pavadzīmē nav norādīta Līguma 3.2.punktā noteiktā informācija, Pasūtītāja pilnvarotā persona veic piezīmes Preču pavadzīmē, neparakstot to. Par konstatētajām nepilnībām Preču pavadzīmē Pasūtītājs rakstveidā paziņo Piegādātājam, norādot termiņu, līdz kuram Izpildītājam ir jāiesniedz Līguma noteikumiem atbilstoši sagatavota Preču pavadzīme. Pasūtītājs veic norēķinus ar Piegādātāju Līguma 3.1.punktā noteiktajā termiņā pēc Līguma noteikumiem atbilstošas Preču pavadzīmes un attiecīga Izpildītāja rēķina saņemšanas. 
3.4. Izpildītājs un Pasūtītājs vienojas, ka rēķini tiks sagatavoti elektroniski (PDF formā) un nosūtīti uz Pasūtītāja elektroniskā pasta adresi rekini@bkus.lv vai mašīnlasāmā – strukturētā datu formā (e-rēķins) uz e-apakšadresi EREKINI@40003457128.
3.5. Par samaksas dienu tiek uzskatīta diena, kad Pasūtītājs veicis naudas pārskaitījumu par Preci uz Piegādātāja Līgumā norādīto norēķina kontu.
3.6. Katra Puse patstāvīgi sedz savus izdevumus par bankas pakalpojumiem, kas saistīti ar rēķinu apmaksu un naudas pārskaitījumu.
3.7. Ja Piegādātājs piegādā nekvalitatīvu Preci, Puse rīkojas saskaņā ar Līguma 4.5.punktu, bet samaksa tiek veikta pēc nekvalitatīvas Preces apmaiņas pret kvalitatīvu Līguma noteikumiem atbilstošu Preci.
4. Preces kvalitāte
4.1. Piegādātās Preces kvalitātei ir jāatbilst Līguma noteikumiem. Prece uzskatāma par kvalitatīvu, ja tā pilnībā atbilst Tehniskajā specifikācijā noteiktajām prasībām, ražotāja dokumentācijai, ir jauna, nelietota, nav atjaunota (refurbished), nav demonstrācijas vai ekspozīcijas prece un nav ražota agrāk kā 24 mēnešus pirms piegādes datuma. 
4.2. Par piegādātās Preces kvalitāti atbild Piegādātājs.
4.3. Par Preces kvalitātes zudumiem, kuri radušies pēc Preces nodošanas Pasūtītājam, atbild Pasūtītājs.
4.4. Pieņemot piegādāto Preci, Pasūtītāja pārstāvis pārbauda piegādātās Preces atbilstību pasūtījumam un Preču pavadzīmei, un, ja Prece atbilst visām prasībām, izdara atzīmi par Preces pieņemšanu uz Preču pavadzīmē eksemplāra, kas tiek atdots Piegādātājam.
4.5. Ja, pieņemot Preci, Pasūtītājs konstatē Preces iztrūkumu, bojājumus, neatbilstību kvalitātei vai cita veida neatbilstību Līguma noteikumiem un/vai Preču pavadzīmei, Pasūtītāja pārstāvis ir tiesīgs nepieņemt Preci, atgriežot to Piegādātājam un, sastādot attiecīgu aktu par konstatētajiem trūkumiem (turpmāk – Akts), informēt Piegādātāju par konstatētām Preces neatbilstībām vai tās trūkumiem.
4.6. Piegādātāja pienākums ir 3 (trīs) darba dienu laikā pēc Akta saņemšanas veikt bojātās Preces apmaiņu pret jaunu Līguma noteikumiem atbilstošu kvalitatīvu Preci, un segt visus izdevumus, kas saistīti ar nekvalitatīvās Preces apmaiņu un piegādi.  
5. [bookmark: _Ref404759191]Preces pasūtīšanas, piegādes un pieņemšanas kārtība
5.1. Piegādātājs veic Tehniskās specifikācijā noteikto Preču piegādi atbilstoši Pasūtītāja pieprasītajam apjomam. 
5.2. Piegādātājs Preces piegādā uz šādu Preču pasūtījumā norādīto piegādes vietu: Vienības gatve 45, Rīga, LV-1004.
5.3. Pasūtītājs Preces pasūta izmantojot elektronisko pastu, sazinoties ar Līguma 13.8.2.apakšpunktā norādīto Piegādātāja kontaktpersonu. Pasūtītājs pasūtījumā norāda konkrētu piegādājamo Preču apjomu.
5.4. Piegādātājs pasūtītās Preces piegādā 5 (piecu) darba dienu laikā no Preču pasūtījuma saņemšanas dienas. Pusēm vienojoties var tikt noteikts cits Preču piegādes termiņš.
5.5. [bookmark: _Hlk55983318]Piegādātājs nodrošina Preču piegādi Pasūtītājam, izmantojot savu transportu un darbaspēku.
5.6. Preces jāpiegādā iepakojumā vai iesaiņojumā, kas nodrošina Preces saglabāšanu tās pārvadāšanas un glabāšanas laikā.
5.7. Piegādātājs nodod Preces Pasūtītājam ar atbilstošu Preces pavadzīmi.
5.8. Piegādātājs nodrošina, ka Pasūtītājam tiek iesniegtas atbilstoši tiesību normatīvajiem aktiem noformētas Preces pavadzīmes 3 (trīs) eksemplāri (1 (viens) eksemplārs – Piegādātājam, 2 (divi) eksemplāri – Pasūtītājam). 
5.9. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem, pasūtījumam, Preces pavadzīmei un pārbaudīt Preču kvalitāti. Ja Preces atbilst visām prasībām, tad Pasūtītāja pārstāvis veic atzīmi par Preču pieņemšanu uz Piegādātājam nododamā Preces pavadzīmes eksemplāra. Ja Preces neatbilst visām prasībām, Pasūtītāja pārstāvis sagatavo Līguma 4.5.punktā minēto Aktu un iesniedz to Piegādātājam. Preču neatbilstības gadījumā Pasūtītājs ir tiesīgs nepieņemt un neapmaksāt Preces.
5.10. [bookmark: _Hlk215732020]Piegādātājs pieņem atpakaļ no Pasūtītāja Līgumam neatbilstošās Preces un veic to aizvietošanu ar atbilstošām Precēm par saviem līdzekļiem 3 (trīs) darba dienu laikā pēc Akta saņemšanas dienas.
5.11. Domstarpības par Akta iekļautās informācijas pamatotību risina Līdzēju pārstāvji. Ja Līdzēju pārstāvji nevar vienoties, Līdzējiem ir tiesības Preču defekta novērtēšanai pieaicināt neatkarīgu ekspertu (turpmāk – eksperts). Ja eksperts konstatē, ka Preču defekta rašanās iemesls nav Pasūtītāja vaina, eksperta pakalpojumus apmaksā Piegādātājs. Ja  eksperts konstatē, ka Preču defekts radies Pasūtītāja vainas dēļ, eksperta pakalpojumu apmaksā Pasūtītājs.
5.12. Preces uzskatāmas par piegādātām un nodotām Pasūtītājam ar brīdi, kad Līdzēji abpusēji parakstījuši attiecīgo Preces pavadzīmi.
5.13. Ja Piegādātājs nespēj piegādāt kādu no pasūtītajām Precēm, tas nezaudē tiesības Preces piegādāt nākotnē, citā Pasūtītāja Preču pasūtījuma ietvaros.
5.14. Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz attiecīgas Preces pavadzīmes abpusējas parakstīšanas brīdim.
5.15. Piegādātājs apņemas sniegt, bet Pasūtītājs apņemas ievērot Piegādātāja rekomendācijas Preces pareizai glabāšanai.
6. Pušu tiesības un pienākumi
6.1. Pasūtītājs:
6.1.1. pieņem piegādāto Preci, ja tai nav konstatējami acīmredzami defekti vai neatbilstība;
6.1.2. pieņem piegādāto Preci, ja tā piegādāta saskaņā ar Pasūtītāja pasūtījuma un Līguma noteikumiem;
6.1.3. samaksā par pieņemtu Līguma prasībām atbilstošu, kvalitatīvu Preci Līgumā noteiktajā kārtībā.
6.2. Piegādātājs:
6.2.1. pārdod un piegādā Pasūtītājam Līguma noteikumiem atbilstošu, kvalitatīvu Preci saskaņā ar Līguma noteikumiem un Pasūtītāja pasūtījumu;
6.2.2. pēc Pasūtītāja pieprasījuma sniedz Pasūtītājam ar Preci un ar tās piegādi saistīto informāciju un dokumentus;
6.2.3. transportējot Preci nodrošina pilnīgu tās drošību pret iespējamiem bojājumiem;
6.2.4. Līguma prasībām neatbilstošas vai nekvalitatīvas Preces piegādes gadījumā to piegādā atkārtoti par saviem līdzekļiem atbilstošā kvalitātē un atbilstoši Līguma prasībām;
6.2.5. sedz Pasūtītāja zaudējumus, kas tam radušies nekvalitatīvas Preces piegādes rezultātā;
6.2.6. atbild par Preces atbilstību Latvijas Republikas un Eiropas Savienības spēkā esošo normatīvo aktu prasībām;
6.2.7. nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
7. Preces kvalitāte un garantija
7.1. [bookmark: _Ref367704246]Piegādātājs piegādā Preci iepakojumā, kas nodrošina Preces pārvadāšanu un uzglabāšanu.
7.2. Piegādātājs garantē, ka Prece atbilst Līguma noteikumiem un ir derīga tās lietošanas mērķim, un Preces izmantošana, atbilstoši tās mēŗķim, nenodara kaitējumu cilvēka veselībai un dzīvībai.
7.3. Preces garantijas termiņš ir Preces ražotāja noteikts garantijas termiņš, bet ne īsāks, kā 24 (divdesmit četri) mēneši. Garantijas termiņš sākas no Preces pavadzīmes abpusējas parakstīšanas dienas.
7.4. [bookmark: _Ref367704401][bookmark: _Ref367704835]Garantijas termiņā Piegādātājs nodrošina, ka Precei nav ražošanas defekti un garantijas termiņā Prece nezaudē funkcionalitāti. Ja viena un tā pati Prece garantijas periodā ir remontēta vairāk nekā 2 reizes viena un tā paša defekta dēļ vai remonts ilgst vairāk nekā 15 darba dienas, Piegādātājs pēc Pasūtītāja pieprasījuma veic Preces nomaiņu pret jaunu ekvivalentu vai augstāku modeli bez papildu samaksas.
7.5. Pasūtītājs garantijas laikā Preci uzglabā atbilstoši Piegādātāja rekomendācijām par Preces glabāšanu.
7.6. Ja Pasūtītājs Preces garantijas laikā konstatē, ka Precei ir defekti, Pasūtītājs sagatavo atbilstošu pretenziju un elektroniski nosūta to Piegādātājam.
7.7. Gadījumā, ja ražotājs publicē Preces kritiskas drošības ievainojamības novēršanas atjauninājumu, Piegādātājs nodrošina konsultatīvu atbalstu Pasūtītājam tā ieviešanai ne vēlāk kā 10 darba dienu laikā pēc pieprasījuma saņemšanas.
7.8. Garantijas termiņa laikā Piegādātājs 1 (vienas) darba dienas laikā no Pasūtītāja rakstveida pretenzijas nosūtīšanas dienas sagatavo Aktu  par konstatētajiem trūkumiem, kas radušies Precei garantijas termiņā. Garantijas termiņā Piegādātājs pieņem atpakaļ no Pasūtītāja Līgumam neatbilstošās Preces un veic to aizvietošanu ar atbilstošām Precēm par saviem līdzekļiem 3 (trīs) darba dienu laikā pēc Akta saņemšanas dienas.
8. Pušu mantiskā atbildība
8.1. Ja Pasūtītājs neievēro Līgumā noteikto samaksas termiņu atbilstoši Līguma nosacījumiem, Piegādātājam ir tiesības piemērot Pasūtītājam līgumsodu 0,1 % (viena desmitā daļa procenta) apmērā par katru kavējuma dienu no termiņā nesamaksātās summas, bet ne vairāk kā 10 % (desmit procenti) no termiņā nesamaksātās summas. Pasūtītājs līgumsodu samaksā 10 (desmit) darba dienu laikā pēc attiecīgā Piegādātāja rēķina iesniegšanas dienas.
8.2. [bookmark: _Ref412038469]Ja Piegādātājs neievēro Līgumā noteikto Preces piegādes termiņu, par ko sagatavota rakstveida pretenzija, Pasūtītājam ir tiesības pieprasīt no Piegādātāja līgumsodu 0,1 % (viena desmitā daļa procenta) apmērā no termiņā nepiegādātās Preces vērtības par katru nokavēto dienu, bet ne vairāk kā 10 % (desmit procenti) no nepiegādātās Preces vērtības. Piegādātājs līgumsodu samaksā 10 (desmit) darba dienu laikā no Pasūtītāja rēķina par līgumsodu nosūtīšanas dienas.
8.3. Ja Piegādātājs piegādājis nekvalitatīvu Preci, par ko Piegādātājam ir nosūtīts Akts, Pasūtītājam ir tiesības pieprasīt no Piegādātāja līgumsodu 5% (piecu procentu) apmērā no konkrētās pasūtījuma vērtības. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas. 
8.4. Ja Piegādātājs Līgumā noteiktajā termiņā neapmaina nekvalitatīvu Preci pret kvalitatīvu Preci, Pasūtītājam ir tiesības prasīt no Piegādātāja līgumsodu 5% (piecu procentu) apmērā no termiņā neapmainītās nekvalitatīvās Preces cenas. Piegādātājs līgumsodu samaksā 10 (desmit) darba dienu laikā no Pasūtītāja rēķina par līgumsodu nosūtīšanas dienas Piegādātājam. 
8.5. Pasūtītājam ir tiesības ieskaita kārtībā samazināt maksājamo naudas summu par pieņemto Preci vai samaksāto summu tādā apmērā, kāda ir līgumsoda summa.
8.6. Līgumsoda samaksa neatbrīvo Puses no saistību izpildes.
8.7. Gadījumā, ja Piegādātāja nekvalitatīvas Preces piegādes rezultātā Pasūtītājam rodas zaudējumi, Piegādātājs tos sedz pilnā apmērā.
9. Apakšuzņēmējs (ja attiecināms)
9.1. Piegādātājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
9.2. Piegādātājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus. 
9.3. Piegādātājs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē  drīkst veikt tikai ar Pasūtītājs rakstveida piekrišanu. Piegādātājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē  paziņo Pasūtītājam rakstveidā. 
9.4. Ja Piegādātājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Konkursā, Piegādātājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Konkursā izvirzītajām prasībām tādā apjomā, kādā Piegādātājs savā piedāvājumā ir balstījies uz nomaināmā apakšuzņēmēja iespējām. Pasūtītājs pārbaudi par šajā apakšpunktā minētā apakšuzņēmēja atbilstību Publisko iepirkumu likuma 42.pantā noteiktajiem izslēgšanas nosacījumiem veic attiecībā uz to dienu, kad Pasūtītājs no Piegādātāja ir saņēmis attiecīgu rakstveida iesniegumu.
9.5. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 10 (desmit) darba dienu laikā pēc tam, kad saņēmis no Piegādātāja visu informāciju un dokumentus, kas nepieciešami lēmuma pieņemšanai, un rakstiski par to informē Piegādātāju.
9.6. Pasūtītājs atsaka apakšuzņēmēja, ar kuru aizstāj apakšuzņēmēju, uz kura iespējām Piegādātājs ir balstījies, iesniedzot piedāvājumu Konkursā Publisko iepirkumu likuma 62. pantā noteiktajos gadījumos. Pasūtītājs pārbaudi par apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic attiecībā uz to dienu, kad Pasūtītājs no Piegādātāja ir saņēmis attiecīgu rakstveida iesniegumu.
9.7. Piegādātājs koordinē apakšuzņēmēju darbību un uzņemas pilnu atbildību par pakalpojuma, ko snieguši apakšuzņēmēji, kvalitāti, piegādes termiņu, Līguma noteikumu ievērošanu un citiem jautājumiem, kas attiecas uz Līguma izpildi. 
9.8. Piegādātājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Piegādātāja maksātnespējas procesa gadījumā. 
9.9. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistīto apakšuzņēmēju.
10. Nepārvarama vara
10.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai. 
10.2. Pusēm ir tiesības pagarināt Līguma izpildes termiņu par laika posmu, kurā darbojas nepārvarama vara, ja Puse vismaz 3 (trīs) darba dienu laikā no nepārvaramas varas iestāšanās brīža vai tiklīdz tas ir iespējams paziņo otrai Pusei par nespēju pildīt savas saistības nepārvaramas varas dēļ. 
10.3. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 10.2.punkta nosacījumus.
10.4. Ja nepārvaramas varas dēļ Līguma izpilde aizkavējas ilgāk par 30 (trīsdesmit) dienām, Puse ir tiesīga vienpusēji izbeigt Līgumu, par to rakstveidā brīdinot otru Pusi 5 (pieci) darba dienas iepriekš. 
10.5. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus.
11. Līguma darbības termiņš, grozījumu veikšana un izbeigšana
11.1. Līgums stājas spēkā tā parakstīšanas dienā. Līgums ir spēkā 12 (divpadsmit) mēnešus no Līguma spēkā stāšanas dienas, vai līdz Līguma summas apguvei, atkarībā no tā, kurš no nosacījumiem iestājas pirmais.
11.2. Gadījumā, ja 12 (divpadsmit) mēnešu laikā Līguma summa nav apgūta, Puses var izskatīt iespēju pagarināt Līguma darbības termiņu līdz 24 (divdesmit četriem) mēnešiem. 
11.3. Puses var izbeigt Līgumu pirms Līguma termiņa beigām, savstarpēji rakstveidā vienojoties.
11.4. Līgumā grozījumi ir spēkā tikai tad, ja tie izdarīti rakstveidā un tos parakstījušas abas Puses. 
11.5. Līguma grozījumi ir pieļaujami:
11.5.1. ja tie nemaina Līguma vispārējo raksturu;
11.5.2. ja tie atbilst Publisko iepirkumu likuma 61.panta nosacījumiem.
11.6. [bookmark: _Ref404759261][bookmark: _Ref367774720][bookmark: _Toc336440112]Pasūtītājam ir tiesības vienpusēji izbeigt Līgumu bez Piegādātāja piekrišanas jebkurā no šādiem gadījumiem:
11.6.1. Piegādātājs 2 (divas) reizes piegādājis nekvalitatīvu Preci, par ko Pasūtītājam vismaz 2 (divas) reizes nosūtīti Akti par konstatētajiem trūkumiem;
11.6.2. Piegādātāja saimnieciskā darbība ir apturēta;
11.6.3. pasludināts Piegādātāja maksātnespējas process vai pasludināta tiesiskās aizsardzības procesa īstenošana;
11.6.4. ja Pasūtītājam zūd nepieciešamība pēc Preces;
11.6.5. Piegādātājs Līguma izpildē ietver Krievijas Federācijas un Baltkrievijas Republikas izcelsmes preces;
11.6.6. Piegādātājam konstatētas konkurenci ierobežojušas priekšrocības iepirkuma procedūrā, un tās, kā arī ar to saistīta juridiskā persona ir bijusi iesaistīta iepirkuma procedūras sagatavošanā saskaņā ar Publisko iepirkumu likuma 18.panta ceturto daļu;
11.6.7. Piegādātājs apzināti Pasūtītājam sniedzis nepatiesu informāciju, nav ievērojis godīgas konkurences vai komercprakses principus, vai ar nolūku veicis citas prettiesiskas darbības;
11.6.8. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
11.6.9. tiek konstatēts, ka Piegādātājs Līguma izpildē ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas
11.6.10. Piegādātājam atbilstoši 2022. gada 8. aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Izpildītāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.);
11.6.11. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
11.6.12. nepārvaramas varas iestāšanās gadījumā.
11.7. [bookmark: _Toc336440113]Līgumā noteiktajos gadījumos Līgums uzskatāms par izbeigtu 7. (septītajā) dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai 2. (otrajā) darba dienā, ja paziņojums parakstīts ar drošu elektronisku parakstu un nosūtīts ar e-pasta starpniecību uz Līguma 13.8.punktā norādītajiem e - pastiem.
12. Datu aizsardzība un konfidencialitātes noteikumi
12.1. Līguma izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
12.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā. 
12.3. Pēc Pasūtītāja pieprasījuma Piegādātājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Līgumā noteiktos pienākumus.
12.4. Pusēm ir pienākums ievērot tiesību aktu prasības personas datu aizsardzības jomā.
12.5. Piegādātājs apņemas informēt savus darbiniekus,kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt www.bkus.lv. 
12.6. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Piegādātāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
12.7. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības. 
12.8. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
12.9. Piegādātājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Piegādātājs piesaistījis Līguma izpildē.
12.10. Puse atlīdzina jebkuras prasības, izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Līgumu attiecībā konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.
13. Vispārīgie noteikumi
13.1. [bookmark: _Toc336440108][bookmark: _Toc336440115][bookmark: _Ref336250304]Strīdus un nesaskaņas, kas rodas Līguma darbības laikā, Puses risina savstarpēju pārrunu ceļā. Ja Puses  nevar panākt vienošanos, domstarpības risināmas Latvijas Republikas tiesā atbilstoši normatīvajiem aktiem.
13.2. Visa rakstveida sarakste uzskatāma par saņemtu attiecīgajā darba dienā, ja tā nosūtīta uz Pušu norādītajām elektroniskā pasta adresēm no pirmdienas līdz ceturtdienai no plkst. 8:00 līdz plkst. 17:00 un piektdienās no plkst.8:30 līdz plkst.15:00.
13.3. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. 
13.4. Puses paziņo viena otrai par tās pilnvarotās personas maiņu, juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu, tiesiskā aizsardzības procesa īstenošanas pasludināšanu 5 (piecu) darba dienu laikā, nosūtot ierakstītu paziņojumu, kas kļūst par Līguma neatņemamu sastāvdaļu.
13.5. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
13.6. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
13.7. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
13.8. [bookmark: _Ref399146102]Puses vienojas, ka ar Līguma izpildi saistītos jautājumus (nosūta Pieprasījumu, saskaņo un paraksta Preces pavadzīmi, saskaņo un paraksta grafiku, gatavo pretenzijas u.c.) risinās šādas Pušu pilnvarotās personas:
13.8.1. no Pasūtītāja puses – amats, vārds, uzvārds, tālrunis:______, e-pasts: ______
13.8.2. no Piegādātāja puses – amats, vārds, uzvārds, tālrunis:______, e-pasts: ______ 
13.9. Līgums ir sagatavots un parakstīts latviešu valodā. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abu Pušu parakstīts Līguma formāts.
13.10. Līgumam ir pielikums „Tehniskā specifikācija. Tehniskais un finanšu piedāvājums.”.
14. Pušu rekvizīti

